נמל התעופה אויטאש

נמל התעופה מחצ'קלה אויטאש (ברוסית: Аэропорт Махачкала Уйташ) (קוד יאט"א: MCX; קוד ICAO: הוא URML) הוא נמל תעופה ציבורי, בינלאומי הממוקם ליד הערים מחצ'קלה וקספייסק, שבדאגסטן, רוסיה. נמל התעופה הראשי של דאגסטן. הוא נקרא על שמו של אמט-חאן סולטן , טייס קרב במלחמת העולם השנייה, שקיבל פעמיים את האות הסובייטי גיבור ברית המועצות. נמל התעופה משמש נמל הבית של South East Airlines (לשעבר Dagestan Airlines). משרדי חברת התעופה הראשיים שוכנים בשטח נמל התעופה. היסטוריה נמל התעופה נפתח לראשונה ב-3 בפברואר 1937 לשימושים צבאיים וכבסיס טילים מסוג R-2 של ברית המועצות. בשנת 1942 הוקם במקום טרמינל לטיסות אזרחיות. בשנת 1954 נחת לראשונה מטוס הנוסעים מסוג אנטונוב An-2. בשנת 1958 נחנך נמל התעופה הנוכחי במרחק 4.5 קילומטרים מהעיר קספייסק ובמרחק 16.2 מהעיר מחצ'קלה. בשנת 1963 הורחב נמל התעופה לממדיו המודרניים. החל משנת 1971 נתאפשר למטוסים מסוג טופולב Tu-134 לנחות בנמל כך שכמות הנוסעים שעברו בו הוכפלה פי 8. בין השנים 1985–1986 הוארכו מסלולי נמל התעופה לאורכם הנוכחי ובשנה 1993 ממשלה דגסטן רכשה קו טיסות המבוסס על מטוסי טופולב Tu-154. בשנת 1999 בתקופת המרד בצפון הקוקז, נחתו בנמל התעופה מדי יום כ-70 מטוסים מסוג איליושין Il-76 ומטוסי אנטונוב מסוג Antonov An-22. שיפוץ וחידוש נמל התעופה בשנת 2014 בשעה שהתחלפה הבעלות על נמל התעופה חודש בו המסלול. הוא הורחב לרוחב של 45 מטרים והוא צופה מחדש באספלט שעורבב בו פולימר לחיזוק ולשרידות מפגעי הטבע. הפרויקט נוהל על ידי קבוצת Nafta. עלות החידוש התחלקה בין התקציר הכללי של רוסיה בשלב הראשון על סך 2 מיליארד רובל ובשלב השני מתקציב רפובליקת דגסטן בסך 3 מיליארד רובל. בשנת 2016 שלטונות הנמל התחילו בשיפוץ הטרמינל והסבתו לטרמינל בינלאומי. בסוף השיפוצים וחידוש הנמל ניתן היה להנחית בו מטוסי נוסעים גדולים מהסוגים איירבוס A320, בואינג 737, בואינג 757, סוחוי סופרג'ט 100, אנטונוב An-148 ועוד. חברות תעופה ויעדים בנמל התעופה נוחתות טיסות מ-17 חברות תעופה הטסות לכ-50 יעדים כולל לנתב"ג. הקו לנתב"ג של חברת התעופה רד ווינגס איירליינס הושהה ב-29 באוקטובר 2023. חברות התעופה הטסות מנמל זה הן: אירופלוט, אייר ערביה, אזרבייג'ן איירליינס, פליי דובאי, רד ווינגס איירליינס, החברה הטיסה לנמל התעופה הזה טיסות גם מנמל התעופה בן-גוריון, רוסיה, S7 איירליינס, SCAT Airlines, אורל איירליינס, יקוטיה איירליינס ואחרות. רוב הטיסות היוצאות מנמל התעופה הן טיסות פנים ארציות בתוך רוסיה. טיסות בינלאומיות היוצאות מהנמל מגיעות לאיסטנבול ואנטליה בטורקיה, לדובאי באיחוד האמירות הערביות. תנועת הנוסעים בנמל לפי שנים תאונות ותקריות ב-15 בינואר 2009, 4 אנשים נהרגו כאשר שני מטוסי איליושין איל-76 התנגשו ועלו באש. ב-4 בדצמבר 2010, טיסה 372 של South East Airlines, טופולב Tu-154 הנושאת 160 נוסעים ו-8 אנשי צוות בדרך למחצ'קלה, נחתה בנמל התעופה הבין-לאומי דומודדובו, מוסקבה, עקב כשל בכל המנועים. שניים מתוך 160 הנוסעים נהרגו. ב-29 באוקטובר 2023, המון אלים הסתער על מסלולי האספלט כאשר טיסה של חברת רד ווינגס איירליינס מתל אביב-יפו, ישראל הגיעה. המפגינים קראו סיסמאות אנטישמיות וניסו לעלות על המטוס אך לא הצליחו. הרשויות נמל התעופה, סגרו את נמל התעופה והפנו טיסות לערים סמוכות. אירוע זה התרחש על רקע תסיסה אנטי-יהודית וכנגד מדינת ישראל, בצפון הקווקז שהתגברה עם פרוץ מלחמת חרבות ברזל מוקדם יותר באותו החודש. השלטונות הרוסיים בדגסטן האשימו את ערוץ הטלגרם "אוטרו דגסטנה", שהוקם על ידי איליה פונומריוב, בארגון ההמון לערעור היציבות של דאגסטן על ידי ערבוב שנאה בין-אתנית ובין-דתית. קישורים חיצוניים אתר האינטרנט הרשמי של נמל התעופה אויטאש (ברוסית) Mob looking for Jews storms Russian airport and surrounds plane landing from Israel, סרטון בערוץ "The Telegraph", באתר יוטיוב (אורך: 02:06) אריאל בולשטיין, שלב אחרי שלב: כך הישראלים ניצלו מהטבח בדגסטן, באתר ישראל היום, 2 בנובמבר 2023 דוד טברסקי, ‏המון זועם פרץ לשדה התעופה בדגסטן כדי לתקוף נוסעי מטוס שהגיע מישראל, באתר דבר העובדים בארץ ישראל, 29 באוקטובר 2023 סוכנויות הידיעות, הקרמלין על ניסיון הלינץ' בישראלים בדגסטן: התערבות מבחוץ, הסיתו מוסלמים, באתר ynet, 30 באוקטובר 2023 צביקה קליין, ג'רוזלם פוסט, ‏תיעוד חדש מהלינץ' בדגסטן: כך פונו היהודים מהמסוק למקום מבטחים | צפו, באתר מעריב אונליין, 30 באוקטובר 2023 איתמר אייכנר, ynet, רוסיה: מוסלמים בדגסטן ניסו לפגוע בנוסעי מטוס שהגיע מישראל, באתר כלכליסט, 29 באוקטובר 2023 המראות ונחיתות בנמל התעופה אויטאש הערות שוליים